https://ask.fm/Alghazimh/answers/142175266629?utm_source=copy_link&utm_medium=android انا الي سالت عن علاقتي بامي السيئة
أنا فاهم ومقدّر غضبك جدًا ، بس مهما كان افتكري كويس هي تعبت قد إيه عشان توصلي لسنك حاليًا سليمة..  دا مش مبرر لأخطاء التربية إطلاقًا .. بس في نفس الوقت الاخطاء مش مبرر لتطاولك عليها ، إطلاقًا ، الله يقول : "وإن جاهداك على أن تشرك بي ماليس لك به علم فلا تطعهما" ... و ... "صاحبهما في الدنيا معروفًا"  الشرك ، الذي هو حق الله تعالى ، الإنسان مأمور معه بالمعروف. أنا مقدّر جدًا أن التشوهات النفسية في مرحلة الطفولة بتكون مؤلمة ، بس إحنا بنتسمى "راشدين" أو "بالغين" عشان بنقدر نعتمد على نفسنا في حل مشكلاتنا.. دلوقتي السؤال : هل مستعدة تكملي حياتك في العلاقة السيئة دي؟!  يعني هل خلاص اتجمدت الدنيا كده ومافيش حل؟   لو فكرتي بعيدًا عن الغضب ، هتلاقي أن فيه حلول كتير جدًا ، تبدأ بالحوار المباشر الصريح والمفتوح ، والصبر على تغيّر أمك واحدة واحدة ، لأنه مش هيحصل بين يوم وليلة .. افتكري إنكم في النهاية أم وابنة ، أسمى العلاقات الإنسانية الموجودة ، ومن الظلم لنفسك أنك ما تسعيش تحسي بشعور أمك تجاهك ، ومن الظلم لأمك أنك ما تسعيش تحسسيها بشعور الأمومة لبنت صالحة .. كثير من المشاكل بتتحل أول ما نحط إيدنا على المفاتيح .. وأديني بحاول أهه .. ربنا يعينك ويوفقك ويجعلك بارة بأمك ، ويجعل أمك بارة بكِ .. آمين.